Tiltalte for overtrædelse af straffelovens § 114 j, stk. 1, jf. stk. 3, jf. bekendtgørelse nr. 1200 af 28. september 2016 om forbud mod indrejse eller ophold i visse konfliktområder § 1, stk. 1, nr. 1,
Ret: Retten i Aarhus (1. instans)
Faggruppe: Straffesag — Almindelig domsmandssag
Sagsemner: Statsforfatning, sikkerhed og terrorisme;

Retten i Aarhus





Udskrift af dombogen

DOM

afsagt den 4.juni 2018

Rettens nr. 9-705/2018
Politiets nr. 4200-70249-00001-17

Anklagemyndigheden
mod


født den  1978

Tiltalen

Ved anklageskrift af 1.februar 2018 er  efter tiltrædelse fra
justitsministeren tiltalt til straf for overtrædelse af

straffelovens $ 114 j, stk. 1, jf. stk. 3,jf. bekendtgørelse nr. 1200 af 28. sep-
tember 2016 om forbud mod indrejse eller ophold i visse konfliktområder $
1, stk. 1, nr. 1,
ved i perioden fra ca. den 3. november 2016 til ca. den 17.marts 2017 at ha-
ve taget ophold ved byen Ayn Issa i Syrien; hvorfra han uden politiets tilla -
delse eller anerkendelsesværdigt formål, i op mod 25 tilfælde indrejste 0g tog
ophold i al-Raqqa-distriktet i Raqqa-provinsen; herunder omkring byen Tal
El Saman; og hvor tiltalte i flere tilfælde deltog i væbnet kamp mod IS for
den kurdiske bevægelse YPG

 har nægtet sig skyldig:

Sagens oplysninger

Det fremgår af sagen; at efterforskningen imod  blev indledt
på baggrund af en artikel i  havde
oplyst, at han en morgen i begyndelsen af januar (2017) befandt sig ved
frontlinjen i byen Tal Saman (flere forskellige stavemåder) , ca. 30 kmnord
for Raqqa. Politiet anså Tal Saman identisk med byen Tal Elsamen; som er
beliggende i al-Raqqa-distriktet.

 har forklaret; at han udrejste af Danmark den 22. august
2016, 0g at han den 30. september 2016 kom ind i Syrien. Det fremgår af

 pas, at han udrejste fra Iraq den 7 april 2017, og han har til
politiet forklaret, at han indrejste i Danmark den 8. april 2017.Den 11. april
2017 iværksatte politiet en aktion med henblik på anholdelse af 
og 0g foretagelse af ransagninger på forskellige adresser.
 henvendte sig selv den 11. april 2017 til Østjyllands Politi; hvor han
blev sigtet for overtrædelse af straffelovens 8 114j og blev afhørt.

Det fremgår af rapporten; at  delvist kunne erkende sig skyl-
dig, idet han ikke var helt sikker på datoerne og stedet, Tal Esmanen. I for-
bindelse med afhøringen afleverede han sin telefon; som er blevet undersøgt
af politiet. Resultatet af undersøgelsen forelå den 21. september 2017. Det
fremgår af undersøgelsesrapporten; at der blev udfundet 5 billedfiler; optaget
med telefonens kamera. Af telefonens lokationsdata fremgår det; at billederne
der i sig selv er uinteressante er optaget i et område, 2 _ 3 km nordvest
for en mindre by, Tal Elsamen. Navnevarianter eller alternative stavemåder er
efter det foreliggende Tal As-Saman; tal As-Samn Daham; Tal Samn Tal
Samn Misak; Tal Elsamen Dahham (Tall/Fal/ Tel/ Tell) al-Sim'an. Det fremgår
ikke af rapporten; at der skulle være forvekslige byer i nærheden. Der blev
konstateret 125 andre billedfiler, indeholdende lokationsdata fra området om -
kring byen Ain Issa i ar-Raqqa provinsen;, men uden for ar-Raqqa distriktet;
og andre steder i Syrien.

Om lokationen Tal Elsamen er det oplyst; at byen er beliggende i Syrien ca.
30 kmnord for Ar-Raqqa (Al-Raqqah) i Ar-Raqqa provinsen og ca. 20 km
syd for Ain Issa (anden stavemåde Ein Issa) . Den nordlige grænse fra Ar-
Raqqa distriktet; der er en del af Ar-Raqqa provinsen; forløber nord for Tal
Elsamen; men syd for Ein Issa. Distriktgrænsen passeres således ved færdsel
mellem de 2 byer.

 blev genafhørt af politiet den 16. oktober 2017, hvor han blev
gjort bekendt med resultatet af undersøgelsen af hans telefon. Efter den un-
derskrevne rapport erkendte  sig skyldig i at have været i det
forbudte område og i sigtelsen; idet han i november 2016 havde opholdt sig i
det forbudte område og frem til marts 2017 flere gange havde været i det
forbudte område; det kunne være op til 25 gange. Han forklarede videre; at
han havde været i Tal Esmanen 3 til 4 gange. Han afgav endvidere forklaring
om de optagne billeder.

 har under hovedforhandlingen blandt andet forklaret; at han
udrejste fra Danmark den 22. august 2016 til det nordlige Iraq i det kurdiske
område. Målet var det nordlige Syrien. Grænsen mellem Iraq og Syrien blev
imidlertid lukket. Han ventede en måneds tid på at komme videre. Han kom
den 30. september 2016 ind i Syrien Han var rejst alene fra Danmark, men
kom til Syrien sammen med nogle andre. Formålet med hans rejse var at støt-

side 3
te revol utionen. Han forestillede sig det kurdiske område som et autonomt
område. Han havde fået kontakt med en frivillig organisation. Han kontakte-
de den kurdiske milits YPG, som hjalp ham til Syrien og sørgede for det hele.
Han ønskede at deltage i YPG’s kampe. Efter 3 dage i det kurdiske område i
Iraq blev han kørt videre ad små bjergveje til den syriske grænse. Han blev
læsset af og gik over grænsen. Han og hans rejsefælder havde ikke våben. De
blev i Syrien kørt til ”Akademiet” og en træningslejr, der var indrettet til ve-
sterlændinge. Han fik undervisning i historie m.v. og 3 – 4 dage i våbenbrug.
Han blev spurgt om sine ønsker. Han ønskede at komme til en enhed med
store våben. De fandt en enhed til ham, som hørte hjemme i Ein Issa, der var
en lille by i YPG’s hænder. Fronten var 1 – 2 km syd for byen. Derefter var
det IS-l and. 2 dage efter hans ankomst, begyndte en operation mod Raqqa,
der var kontrol leret af IS. Raqqa var en arabisk by. Det undrede ham, at
YPG var interesseret i denne by, der ikke var kurdisk. Han fulgte fronten, der
blev forskubbet mod Raqqa (mod syd). Han foretog enkelte afstikkere tilba-
ge til Ein Issa. De sidste måneder var han ikke meget med i kampene. Han
ophol dt sig med sin gruppe i en større by. Han ved ikke, hvad byen hed. Han
så ingen byskilte.
Det er ri gtigt, at han i  november og december 2016 har optaget de i bilag 13
omtalte billeder. Han ved ikke, om byens navn var Tal Elsamen. Billede 362
forestiller en væg, hvor en gruppleder havde tegnet et kort. Det var svært at
vide, hvor de var. IS skulle presses tilbage. Han ved ikke, hvor mange gange
han har passeret distriktsgrænsen, da der ingen kort var. Det kan sagtens ha-
ve været 25 gange. I december 2017 var de ret mange gange af sted. Han har
ingen præcise tal, men det kan godt passe, at han til afhøringen sagde 5 – 20
gange. Han er blevet beskudt 7 – 8 gange og har besvaret ild en enkelt gang.
Han anede ikke, at straffelovens § 114 j fandtes. Han havde en fornemmelse
af, at der nok skulle være et eller andet, måske en gråzone, men han under-
søgte det i kke nærmere. Det betød ikke noget for hans indstilling. YPG så
helst, at man blev i 6 måneder. Tilværelsen var utrolig hård og forholdene
primitive, og den 17. marts 2017 besluttede han sig for at tage hjem. Han var
hjemme den 8. april 2017. Han så ingen danskere under sit ophold. Han har
aftjent sin værnepligt i Livgarden. Han opholdt sig i en ørken, der tidligere
havde været landbrugsland. Der var ikke særlig mange byer i området. Han
husker ingen arabiske byskilte. Han har været i kamp med SDF – Syrian De-
mocratic Forces -  m en ikke været en del af denne bevægelse, der er en slags
søsterorganisation til YPG.
Han var i en afdeling med tunge våben, der var monteret på en firehjulstræk-
ker. Han hjalp med genladning og andre praktiske ting. Han har ikke køre-
kort. Når de var ved fronten, passede de meget på de tunge våben, som van-
skeligt kunne erstattes. Han har været i forbindelse med flere medier om sine
oplevelser.

Kriminalforsorgen har foretaget en undersøgelse af tiltaltes personlige for-
hold og har ikke fundet  egnet til at udføre samfundstjeneste.

 har vedstået oplysningerne i personundersøgelsen og har be -
kræftet; at han ikke ønsker at udføre samfundstjeneste. Han har bekræftet, at
han bor sammen med sin kæreste i Aarhus. Han har ingen børn: Han har ikke
afsluttet nogen uddannelse.

Tiltaltes forsvarer har blandt henvist til den høringsskrivelse, som Institut for
menneskerettigheder den 26. april 2016 afgav om forslaget til lov nr. 642 af
8.juni 2016. Der peges i høringsskrivelsen på, at den begrænsning i bevægel -
sesfriheden for danske statsborgere i andre lande, som loven giver mulighed
for, kan være i strid med Tillægsprotokol 4 til den Europæiske Menneskeret -
tighedskonvention Endvidere blev der i høringsskrivelsen peget på, at der ik-
ke med sikkerhed var kompetence for danske myndigheder til at påtale over-
trædelser af et indrejseforbud, jf. straffelovens $ 8, nr. 1 og nr. 3

Rettens begrundelse og afgørelse

Retten finder, at de handlinger; der er rejst tiltale for, hører under dansk
straffemyndighed, jf. straffelovens $ 8, stk. 1, nr. 1 og nr. 3, og at der ikke er
grundlag for at antage; at straffelovens $ 114j og den udstedte bekendtgørel -
se påfører danske statsborgere sådanne begrænsninger i bevægelsesfriheden;
at bestemmelserne er i strid med Den Europæiske Menneskerettighedskon -
vention eller tillægsprotokoller til konventionen.

Én voterende finder ikke; at det på grund af de foreliggende korts utilstræk-
kelighed alene efter lokationsoplysningerne fra tiltaltes telefon vedrørende de
optagne billeder med tilstrækkelig sikkerhed kan lægges til grund, at tiltalte
har befundet sig i al-Raqqa-distriktet i Raqqa-provinsen: Denne voterende
stemmer derfor for at frifinde tiltalte

To voterende udtaler:
Efter  forklaring kan det lægges til grund, at han i Syrien til-
sluttede sig den militære enhed, YPG;, der må anses som en gruppe eller sam-
menslutning som nævnt i straffelovens 8 114 e, og at han blev placeret i en
enhed, som med base i Ein Issa en flerhed af gange har bevæget sig mod syd
mod fronten; der har ligget nord for Raqqa;, men på grund af den militære
indsats fra YPG blev presset mod syd mod denne by .

Lokationsoplysningerne fra tiltaltes telefon viser, at han på tidspunktet for
optagelsen af de billeder, der indgår i sagen; har befundet sig nogle kilometre
nord for byen Tal Elsamen, og at der på trods af de forskellige stavemåder

ikke er reel tvivl om byens identitet og beliggenhed. Efter de foreliggende
kort ligger Tal Elsamen i al-Raqqa-distriktet; og det kan herefter lægges til
grund som bevist; at  en flerhed af gange har krydset grænsen
til al-Raqqa-distriktet og dermed har opholdt sig i distriktet.

Det er uden betydning for sagens afgørelse; om  har været be -
kendt med indholdet af straffelovens 8 114j, der blev indsat i straffeloven
ved lov nr. 642 af 8. juni 2016 og trådte i kraft 1.juli 2016. Det er også uden
betydning om tiltalte har været bekendt med bestemmelserne i bekendtgørel-
se nr. 1200 af 28. september 2016, der trådte i kraft den 30. september 2016.
Tiltalte skal have haft forsæt til at overtræde opholdsforbuddet;, og skal såle-
des have haft forsæt til at indrejse og opholde sig i al-Raqqa-distriktet. Selv
om navigationen i det pågældende område vanskeliggøres afmanglende skilt-
ning og anden form for afmærkning; er det helt ubetænkeligt at lægge til
grund, at tiltalte som en del af en mindre kampenhed har vidst, hvor han be-
fandt sig, og at han derfor også har vidst, hvomnår han befandt sig i al-Raqqa-
distriktet.

Det er uden betydning for skyldsspørgsmålet; om  der ikke
har haft tilladelse til at indrejse eller opholde sig i det pågældende distrikt,
har haft et anerkendelsesværdigt formål i forbindelse med sine indrejser 0g
ophold Det fremgår dog af lovens forarbejder, at et sådant formål i givet fald
kan tages i betragtning som en formildende omstændighed ved fastsættelsen
af straffen.

Tiltalens rigtighed er derfor godtgjort.

Straffen fastsættes til fængsel i 6 måneder, jf. straffelovens $ 114j,jf. be-
kendtgørelse nr. 200 af 28. september 2016 om forbud mod indrejse eller op -
hold i visse konfliktområder, 8 1, stk. 1.

Ved fastsættelsen af straffen er der taget hensyn til de bemærkninger, der i
lovens forarbejder er gjort om strafudmålingen; 0g det taget i betragtning; at
tiltalte ikke har haft noget anerkendelsesværdigt formål med at rejse ind i og
opholde sig i det forbudte distrikt, 0g at der heller ikke i øvrigt foreligger
formildende omstændigheder.

Efter karakteren af den begåede lovovertrædelse er der ikke grundlag for at
gøre straffen betinget; hverken helt eller delvist.

Der afsiges dom efter stemmeflertallet:.

Thi kendes for ret:

 straffes med fængsel i 6 måneder.

Tiltalte skal betale sagens omkostninger.










Dommen berigtiget den 4. juni 2018
Retten Aarhus